EGCO วิ่งแรง 3% โบรกฯ ฟันธงผลประกอบการโต-จ่ายปันผลสูง
EGCO วิ่งแรง 3% โบรกฯ ฟันธงผลประกอบการโต-จ่ายปันผลสูง
EGCO วิ่งแรง 3% โบรกฯ ฟันธงผลประกอบการโต-จ่ายปันผลสูง
23 เม.ย. 2563

ผู้สื่อข่าวรายงานว่า ราคาหุ้นบริษัท ผลิตไฟฟ้า จำกัด (มหาชน) EGCO ล่าสุด ณ เวลา 10.44 น. อยู่ที่ระดับ 268 บาท ปรับตัวขึ้น 8 บาท หรือ 3.08% ด้วยมูลค่าการซื้อขาย 179.68 ล้านบาท
โดย นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บริษัทหลักทรัพย์ยูโอบี เคย์เฮียน (ประเทศไทย) จำกัด (มหาชน) กล่าวว่า หุ้นกลุ่มโรงไฟฟ้าถือเป็นหุ้นที่มีความปลอดภัยและเป็นทางเลือกที่น่าสนใจของนักลงทุนที่เน้นมีความมั่นคง โดยมีสัญญาซื้อขายไฟฟ้าที่แน่นอน อย่างผู้ผลิตไฟฟ้ารายใหญ่ (IPP) ที่มีผลประกอบการเติบโตแน่นอน และมีอัตราเงินปันผลในระดับสูง อย่าง บริษัท ราช กรุ๊ป จำกัด (มหาชน) หรือ RATCH, บริษัท ผลิตไฟฟ้า จำกัด (มหาชน) หรือ EGCO และบริษัท บ้านปู เพาเวอร์ จำกัด (มหาชน) หรือ BPP เป็นหลัก
ขณะที่โรงไฟฟ้า SPP ถ้าลูกค้าผู้ใช้ไฟฟ้าชะลอการใช้ไฟฟ้า ก็จะทำให้รายได้ลดลง ซึ่งคาดว่าผลประกอบการจะชะลอตัวในช่วงไตรมาส 1 และไตรมาส 2 นี้ จึงแนะนำลงทุนกลุ่ม IPP เป็นหลัก โดย EGCO ให้ราคาเป้าหมายที่ 30 บาท RATCH ให้ราคาเป้าหมาย 78 บาท และ BPP ให้ราคาเป้าหมายไว้ที่ 21 บาท
 
 